Χριστιανός Γκύντερ Γ΄ του Σβάρτσμπουργκ-Ζόντερσχαουζεν

Ο Xριστιανός Γκύντερ Γ΄ (γερμ. Christian Günther III of Schwarzburg-Sondershausen, 24 Ιουνίου 1736 - 14 Οκτωβρίου 1794) του Οίκου του Σβάρτσμπουργκ ήταν ο κυβερνών πρίγκιπας του Σβάρτσμπουργκ-Ζόντερσχαουζεν από το 1758 μέχρι το τέλος του. Μερικοί ιστορικοί τον αποκαλούν πρίγκιπα Χριστιανό Γκύντερ Α ́, επειδή ήταν ο πρώτος κυβερνήτης του Σβάρτσμπουργκ-Ζόντερσχαουζεν, που είχε τον τίτλο του πρίγκιπα. Άλλοι συνεχίζουν την αρίθμηση και τον αποκαλούν Χριστιανό Γκύντερ Γ΄, επειδή υπήρχαν δύο προηγούμενα κόμητες με αυτό το όνομα.

 Βιογραφία 
Ήταν το τέταρτο παιδί και ο τρίτος γιος του Αυγούστου Α΄ του Σβάρτσμπουργκ-Ζόντερσχαουζεν και της Καρλόττας Σοφίας (1696 - 1762), κόρης του Καρόλου Φρειδερίκου του Άνχαλτ-Μπέρνμπουργκ.

Διαδέχτηκε την θέση του πρίγκιπα του Σβάρτσμπουργκ-Ζόντερσχαουζεν μετά το τέλος του θείου του, Ερρίκου ΛΕ΄, το 1758, επειδή ο Ερρίκος ΛΕ΄ ήταν ανύπαντρος και δεν είχε παιδιά, ενώ ο πατέρας του Χριστιανού Γκύντερ Γ΄ είχε ήδη αποβιώσει το 1750.

Έπρεπε να αντιμετωπίσει μία σειρά προβλημάτων, όταν κληρονόμησε το πριγκιπάτο. Μερικοί άνθρωποι έκαναν κατάχρηση της εξουσίας τους και η χώρα υπέφερε από τις συνέπειες του Επταετούς Πολέμου. Αν και ήταν μόλις 22 ετών, κατάφερε να λύσει αυτά τα προβλήματα με αμείλικτο ζήλο και δυνατή ενέργεια.

Θεωρήθηκε ένας ολιγαρκής, λιτοδίαιτος κυβερνήτης και πατέρας. Χρησιμοποίησε τα χρήματα που είχε αποταμιεύσει για να κατασκευάσει κάποια σημαντικά κτίρια. Επέκτεινε την κατοικία του στο Ανάκτορο Ζόντερσχαουζεν, επιμηκύνοντας την βόρεια πτέρυγα, και προσθέτοντας το περίφημο "Μπλε Χολ" στην δυτική πτέρυγα. Επίσης, έκτισε πολύ μεγάλα κτίρια, που ονομάζονται "κύρια κτίρια" στο Άλμενχαουζεν και το Ζόντερσχαουζεν, καθώς και τον πύργο παρακολούθησης στην κορυφή του Όρους Πόσσεν, στην περιοχή των Χάινλαϊτε. Το αγαπημένο του κάστρο ήταν το Κάστρο του Έμπλεμπεν, όπου μεγάλωσε. Επέκτεινε αυτό το κάστρο και ανακαίνισε εντελώς το γειτονικό πάρκο. Τα άγαλμα, οι καταρράκτες, τα αναβρυτήρια και τα άνθη το έκαναν διάσημο πάρκο για πολύ καιρό.

Απεβίωσε το 1794, σε ηλικία 59 ετών, και τον διαδέχθηκε ο μεγαλύτερος γιος του, Γκύντερ Φρειδερίκος Κάρολος Α ́.

 Οικογένεια 
Στις 4 Φεβρουαρίου 1760 νυμφεύτηκε την Καρλόττα Βιλελμίνη (1737 - 1777), κόρη του Βίκτωρα Φρειδερίκου Β ́ του Άνχαλτ-Μπέρνμπουργκ. Απέκτησαν έξι παιδιά:
 Γκύντερ Φρειδερίκος Κάρολος Α΄ (1760 - 1837), Πρίγκιπας του Σβάρτσμπουργκ-Ζόντερσχαουζεν.
 Αικατερίνη Καρλόττα Φρειδερίκη Αλβερτίνα (1761 - 1801), παντρεύτηκε το 1790 το Φρειδερίκο Κάρολο Αλβέρτο του Σβάρτσμπουργκ-Ζόντερσχαουζεν.
 Γκύντερ Αλβέρτος Αύγουστος (1767 - 1833).
 Καρολίνα Αυγούστα Αλβερτίνα (1769 - 1819), ηγουμένη στο Χέρφορντ.
 Αλβερτίνα Βιλελμίνη Αμαλία (1771 - 1829), παντρεύτηκε το 1795 το Φερδινάνδο Φρειδερίκο Αύγουστο της Βυρτεμβέργης. Χώρισαν το 1801.
 Ιωάννης Κάρολος Γκύντερ (1772 - 1842).

Πρόγονοι

 Αναφορές 
 Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit, 
 Dr. Kamill von Behr: Genealogie der in Europa regierenden Fürstenhäuser, Leipzig, 1870

 Παραπομπές σε πηγές 

Κατηγορία:Οίκος του Σβάρτσμπουργκ